తెలంగాణలో మహిళా తహసీల్దార్ దారుణహత్య WATCH LIVE TV
ధ్యాన్‌చంద్‌కి సెహ్వాగ్ నివాళి..!
భారత హాకీ దిగ్గజం, మేజర్ ధ్యాన్‌చంద్‌కి టీమిండియా మాజీ ఓపెనర్ వీరేంద్ర సెహ్వాగ్ నివాళి అర్పించాడు.
TNN | Updated:
Aug 29, 2017, 04:16PM IST
భారత హాకీ దిగ్గజం, మేజర్ ధ్యాన్‌చంద్‌కి టీమిండియా మాజీ ఓపెనర్ వీరేంద్ర సెహ్వాగ్ నివాళి అర్పించాడు. ఆగస్టు 29న ధ్యాన్‌చంద్ పుట్టినరోజు కావడంతో ఈ రోజుని జాతీయ క్రీడా దినోత్సవంగా జరుపుకోవడం ఏటా ఆనవాయితీగా వస్తోంది. ఈ సందర్భంగా సెహ్వాగ్ ట్విట్టర్‌లో ‘ఆల్‌టైం గ్రేట్ హాకీ ప్లేయర్, భారత గొప్ప క్రీడాకారుడైన మేజర్ ధ్యాన్‌చంద్‌కి జాతీయ క్రీడా దినోత్సవం సందర్భంగా నా ఘనమైన నివాళి’ అని రాసుకొచ్చాడు. సెహ్వాగ్‌తో పాటు భారత ప్రధాని నరేంద్ర మోదీ, స్పిన్నర్ హర్భజన్ సింగ్ తదితరులు ధ్యాన్‌చంద్‌కి నివాళులర్పించారు.
1905, ఆగస్టు 29న అలహాబాద్‌లో జన్మించిన ధ్యాన్‌చంద్ హాకీ‌లో సరికొత్త చరిత్ర సృష్టించారు. మ్యాచ్‌లో ధ్యాన్‌చంద్ చేసే డ్రిబ్లింగ్ చాతుర్యం, పాసింగ్ విధానానికి అప్పట్లో అభిమానులు మంత్రముగ్దులయ్యారు. ప్రత్యర్థులకి కొరకరాని కొయ్యగా.. హాకీ మాంత్రికుడిగా మారి భారత్‌కి ఎన్నో చిరస్మరణీయమైన విజయాలను ధ్యాన్‌చంద్ అందించారు. 1936లో ధ్యాన్‌చంద్ ఆటకి ఫిదా అయిపోయిన హిట్లర్ తమ దేశంలో కల్నల్ హోదా ఇస్తామని.. ఆశ చూపినా.. మాతృదేశాన్ని వీడి రాలేనని చెప్పి క్రీడాస్ఫూర్తి చాటిన దేశభక్తుడు.